Document ID: /roh_data/filtered/fineweb-2-filterrobots_roh.jsonl.gz/68693

Per la mitologia da l'Antica ed ils bestiaris medievals, è el in animal cun chau, alas e griflas d'evla e cun il corp da liun, uschè grond e ferm ch'el po prender in um cun las griflas e purtar el en l'aria. L'araldica ha surpiglià quella descripziun ed ha represchentà el en pliras variantas, mintgatant perfin cun ina spada u auter en las griflas. La zoologia numna el Gyps fulvus, il tschess cularin.
Dapi insaquants onns è el in giast regular en Svizra durant la stad, cunzunt en las Prealps friburgaisas. La staziun ornitologica da Sempbach conferma ch'il tschess cularin visita la Svizra dapi var 20 onns e ch'el è adina pli preschent en Svizra dapi ils davos tschintg onns.